Mașină lovită de tren, lângă Făgăraș. O persoană a decedat, traficul feroviar este perturbat
O mașină a fost lovită de tren sâmbătă dimineață, între Voila și Făgăraș, la o trecere la nivel cu calea ferată, o persoană aflată în autoturism decedând, iar altele fiind rănite, conform CFR SA, care precizează că personalul și pasagerii trenului nu au fost răniți. Traficul feroviar este perturbat, trenul Curtici - București Nord, implicat în accident, fiind oprit. Alte două trenuri vor staționa temporar în Voila și Făgăraș, până la finalizarea cercetărilor.